laion/Wikipedia-Exotic huggingface dataset:
Inkscape

Inkscape (ინკსკეიპი) — გრაფიკის ვექტორული რედაქტორი, რომელიც გამოიყენება ხელოვნების ნიმუშებისთვის, ასევე ტექნიკური ნახაზებისთვის. ინკსკეიპის სიმარტივე და გავრცელება განპირობებულია თავისუფალი და ღია SVG ფორმატის გამოყენებით, რომელსაც მხარს უჭერს და ავითარებს კონსორციუმი W3C. ფორმატი SVG იძლევა საშუალებას შეიქმნას სხვადასხვა სახის ილუსტრაციები, მათ შორის ანიმირებულია. რადგანაც SVG XML ენაზე, მისთვის შესაძლებელია გაფართოებების დაწერა, რასაც იყენებენ ინკსკეიპის ავტორები. პროგრამა ვრცელდება GNU General Public ლიცენზიით. ↑ Inkscape SVG vs. plain SVG — Inkscape Wiki
ენდი სამერსი

ენდი სამერსი (ინგლ. Andy Summers), ნამდვილი სახელი ენდრიუ ჯეიმზ სომერი (ინგლ. Andrew James Somers, დ. 31 დეკემბერი, 1942) — ინგლისელი მუსიკოსი, სიმღერების ავტორი, პროდიუსერი და ფოტოგრაფი. იგი ცნობილია ჯგუფების The Police და Eric Burdon & The Animals წევრობით. ენდის აგრეთვე აქვს წარმატებული სოლო-კარიერა, რომლის ფარგლებშიც მან რამდენიმე სოლო-ალბომი და სხვა მუსიკოსებთან ერთად ჩაწერილი დისკი გამოსცა. XYZ - 1987 Mysterious Barricades - 1988 The Golden Wire - 1989 Charming Snakes - 1990 World Gone Strange - 1991 Synaesthesia - 1996 The Last Dance of Mr. X - 1997 Retrospective - 1998 Green Chimneys: The Music of Thelonious Monk - 1999 Peggy's Blue Skylight - 2000 Earth + Sky - 2004 The X Tracks - 2004 Splendid Brazil - 2005 (ვიქტორ ბილიონესთან ერთად) First You Build a Cloud - 2007 (ბენ ვერდერისთან ერთად) მთავარი სტატია: The Police-ის დისკოგრაფია. სტუდიური ალბომები Outlandos d'Amour - 1978 Reggatta de Blanc - 1979 Zenyatta Mondatta - 1980 Ghost in the Machine - 1981 Synchronicity - 1983 Love Is - 1968 (Eric Burdon & The Animals) Matching Head and Feet - 1975 (კევინ კოინი) Sarabande - 1976 (ჯონ ლორდი) I Advance Masked - 1982 (რობერტ ფრიპი) Bewitched - 1984 (რობერტ ფრიპი) Invisible Threads - 1993 (ჯონ ეთერიჯი) Strings of Desire - 1998 (ვიქტორ ბილიონი) Splendid Brasil - 2005 (ვიქტორ ბილიონი) First You Build a Cloud - 2007 (ბენ ვერდერი) ოფიციალური საიტი
სტიუარტ კოუპლენდი

სტიუარტ კოუპლენდი (ნამდვილი სახელი - სტიუარტ არმსტრონგ კოუპლენდი, დ. 1952 წლის 16 ივლისს) — ამერიკელი მუსიკოსი და კომპოზიტორი. იგი, უპირველეს ყოვლისა, ცნობილია, როგორც ჯგუფ The Police-ის დრამერი. სტიუარტი აგრეთვე გამოდიოდა ფსევდონიმით კლარკ კენტი და გამოსცემდა სოლო ალბომებს. Klark Kent: Music Madness from the Kinetic Kid - 1980 (როგორც კლარკ კენტი) Rumble Fish - 1984 The Rhythmatist - 1985 The Equalizer & Other Cliff Hangers - 1988 Talk Radio/Wall Street - 1988 Highlander II: The Quickening - 1991 Rapa Nui - 1994 Kollected Works - 1995 (as Klark Kent) Silent Fall - 1995 Noah's Ark - 1995 The Leopard Son - 1996 From Rumble Fish To Gridlock'd - 1997 Four Days in September - 1998 Simpatico - 1999 Orchestralli - 2004 La Notte della Taranta - 2004 The Stewart Copeland Anthology - 2007 Dead Like Me - 2010 Ben Hur Live - 2012 „Don't Care“ / „Thrills“ / „Office Girls“ - 1978 (as Klark Kent) „Too Kool To Kalypso“ / „Kinetic Ritual“ - 1978 (as Klark Kent) „Away From Home“ / „Office Talk“ - 1980 (as Klark Kent) „Rich in a Ditch“ / „Grandelinquent“ - 1980 (as Klark Kent) „Don't Box Me In“ / „Drama at Home“ - 1983 (A-side with Stan Ridgway) „Koteja“ / „Gong Rock“ - 1985 (A-side with Ray Lema) „Out of Bounds“ / „Out of Bounds“ (instrumental) - 1986 (with Adam Ant) „Love Lessons“ / „Love Lessons (remix)“ - 1986 (with Derek Holt) „The Equalizer“ / „The Equalizer Busy Equalizing“ - 1988 Rumble Fish Spyro the Dragon Spyro 2: Ripto's Rage! Spyro: Year of the Dragon Spyro: Enter the Dragonfly Alone in the Dark: The New Nightmare Airborne Talk Radio Wall Street Riff Raff Raining Stones Surviving the Game Highlander II: The Quickening The Leopard Son She's Having a Baby Taking Care of Business West Beirut I am David Good Burger See No Evil, Hear No Evil The Equalizer Dead Like Me Star Wars: Droids Babylon 5 (Pilot) Gridlock'd Nickelodeon's The Amanda Show The Life and Times of Juniper Lee She's All That ოფიციალური საიტი
იაკობ ვასერმანი

იაკობ ვასერმანი, (დ. 10 მარტი, 1873, ფიურტი, ბავარია — გ. 1 იანვარი. 1934, ალტაუსზეე, ავსტრია) — გერმანელი მწერალი. არსებობს მოსაზრება, რომ მისი რომანები ("ცირნდორფელი ებრაელები", 1897; "მოლოხი", 1903; "კასპარ ჰაუზერი ანუ გულის სიზანტე", 1909; "ბატებიანი კაცუნა", 1915; "კრისტიან ვანშაფე", 1919; "მაურიციუსის საქმე", 1928; "ეცელ ანდერგასტი", 1931) ნაწილობრივ ფსიქოანალიზისა და დოსტოევსკის გავლენითაა დაწერილი. მწერალი გვიხატავს ცალკეული კეთილშობილი ადამიანების სახეებს. საყოველთაო უკეთურობისა და უპატიოსნობის ფონზე ეს გმირები ხშირად იღუპებიან მტრულ საზოგადოებასთნ ბრძოლაში. მის საუკეთესოდ აღიარებულ რომანში "კასპარ ჰაუზერი ანუ გულის სიზანტე", იაკობ ვასერმანი კეთილშობილურ, ჩუმი არისტოკრატიზმით და სევდიანი იუმორით სავსე, დახვეწილ და ლიტერატურულად მოქნილი წერის მანერით - განსხვავებული ბუნების და ტიპის ადამიანების თვალსაჩინო თავისებურებებზე, ცხოვრების ცალკეულ, თითქოს უმნიშვნელო ნიუანსებზე მრავალმხრივ ცოდნას ამჟღავნებს. ქართული საბჭოთა ენციკლოპედია, ტ. 4, თბ., 1979. — გვ. 318-319. ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Encyclopædia Britannica <a href="https://wikidata.org/wiki/Track:Q5375741"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 The Fine Art Archive — 2003. <a href="https://wikidata.org/wiki/Track:Q10855166"></a> ↑ 5.0 5.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 6.0 6.1 6.2 https://tritius.kmol.cz/authority/866249 <a href="https://wikidata.org/wiki/Track:Q130368343"></a> ↑ 7.0 7.1 Вассерман Якоб // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ Deutsche Nationalbibliothek Record #118629387 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 9.0 9.1 The Fine Art Archive — 2003. <a href="https://wikidata.org/wiki/Track:Q10855166"></a>
რგანი

რგანი — სოფელი საქართველოში, ჭიათურის მუნიციპალიტეტში, თემის ცენტრი (სოფელი რგანი). მდებარეობს ჭიათურის პლატოზე, ზღვის დონიდან 750 მეტრი, ჭიათურიდან 8 კილომეტრი. სოფელში დგას XI-XII საუკუნეების წმინდა გიორგის ეკლესია, რომელსაც გააჩნია რამდენიმე ლაპიდარული წარწერა. სოფელში არის საჯარო სკოლა, საბავშვო ბაღი და წმინდა გიორგის სახელობის ეკლესია. 2014 წლის აღწერის მონაცემებით სოფელში ცხოვრობს 1316 ადამიანი. ქართული საბჭოთა ენციკლოპედია, ტ. 8, თბ., 1984. — გვ. 316. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
Made in Sweden (ალბომი)

Made in Sweden — E-Type-ის სადებიუტო სტუდიური ალბომი. იგი გამოვიდა შვედეთში, 1994 წლის 31 ოქტომბერს. 2 წლის შემდეგ ალბომი გამოიცა აშშ-ში, ლეიბლის Ils International მიერ. ევროპაში დიდი პოპულარობა იქონიეს მისმა სინგლებმა Set The World On Fire, This Is the Way და Russian Lullaby. ↑ ინფორმაცია ჯგუფის ოფიციალურ საიტზე ↑ "Made In Sweden", Swedish Albums Chart Swedishcharts.com (Retrieved February 8, 2008)
ჯოყოეთი

ჯოყოეთი — სოფელი ჭიათურის მუნიციპალიტეტში (კაცხის თემი). მდებარეობს ჭიათურის პლატოზე, მდინარე კაცხურის ხეობაში. ზღვის დონიდან 560 მეტრი, ჭიათურიდან 14 კილომეტრი. სოფელთან ახლოს მდებარეობს მარმარილოს საბადო. სოფელში გადის სახელმწიფოებრივი მნიშვნელობის გზა ზესტაფონი-საჩხერე და არის რკინიგზის სადგური ზესტაფონი-საჩხერის ხაზზე. 2014 წლის აღწერის მონაცემებით სოფელში ცხოვრობს 84 ადამიანი. ქართული საბჭოთა ენციკლოპედია, ტ. 11, თბ., 1987. — გვ. 576. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ Кавказскій календарь на 1912 годъ, Тифлись, 1911, стр. 151. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
რცხილათი

რცხილათი — სოფელი ჭიათურის მუნიციპალიტეტში (ქვაციხის თემი), მდებარეობს მდინარე ბუჯის ზემოთში. ზღვის დონიდან 680 მეტრი, ჭიათურიდან 21 კილომეტრი. 2014 წლის აღწერის მონაცემებით სოფელში ცხოვრობს 450 ადამიანი. ქართული საბჭოთა ენციკლოპედია, ტ. 8, თბ., 1984. — გვ. 521. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ნახევარმცველი (ფეხბურთი)

ნახევარმცველი (ინგლ. Midfielder) — საფეხბურთო გუნდის მოთამაშე, რომელიც მოქმედებს მცველსა და თავდამსხმელს შორის. ნახევარმცველთა ძირითადი დავალებაა დაეხმარნონ დაცვისა და შეტევის ფეხბურთელებს, შექმნილი სიტუაციიდან გამომდინარე. შეგიძლიათ იხილოთ მედიაფაილები თემაზე „ნახევარმცველი“ ვიკისაწყობში.
დეზი ბაუტერსე

დეზი ბაუტერსე (ნიდერლ. Desiré Delano Bouterse, დ. 13 ოქტომბერი, 1945, დომბურგი, სურინამი) – სურინამელი სამხედრო და პოლიტიკური მოღვაწე. ცნობილი გახდა 1980-იან წლებში დიქტატორული მოღვაწეობით. იმყოფება საერთაშორისო ძებნაში. 2010 წელს სურინამის პარლამენტმა აირჩია ქვეყნის პრეზიდენტად. დაამთავრა პარამარიბოს სავაჭრო სკოლა, რომლის დამთავრების შემდეგ მუშაობდა სახელმწიფო დაწესებულებებში. 1968 წელს გაემგზავრა ნიდერლანდებში, სადაც მუშაობდა დორდრეხტის ფაბრიკაში და სწავლობდა სამხედრო აკადემიაში. სამშობლოში დაბრუნდა სურინამის დამოუკიდებლობის მოპოვებიდან 2 კვირის შემდეგ და დაუბრუნდა სამხედრო სამსახურს. რამდენიმე ოფიცერთან ერთად 1980 წლის 25 თებერვალს მოახდინა სამხედრო გადატრიალება. ხელისუფლება ხელში აიღო „ეროვნულმა სამხედრო საბჭომ“ დაიწყო მკაცრი პოლიტიკის გატარება და ბრძოლა დისიდენტების წინააღმდეგ. Notities bij het proces Bouterse დაარქივებული 2009-04-17 საიტზე Wayback Machine. Decembermoordendossier bij de Wereldomroep დაარქივებული 2011-05-29 საიტზე Wayback Machine.
ეწერი (ჭიათურის მუნიციპალიტეტი)

ეწერი (1937 წლამდე — ჯვარი-ეწერი) — სოფელი ჭიათურის მუნიციპალიტეტში (კაცხის ადმინისტრაციული ერთეული). მდებარეობს ჭიათურის პლატოზე, ზღვის დონიდან 620 მ-ზე, ქალაქ ჭიათურიდან 16 კმ-ის დაშორებით. სოფელში არის საბავშვო ბაღი. სოფელში გადის სახელმწიფოებრივი მნიშვნელობის გზა ზესტაფონი-საჩხერე. 2014 წლის აღწერის მონაცემებით სოფელში ცხოვრობს 474 ადამიანი. ენციკლოპედია „საქართველო“, ტ. 3, თბ., 2014. — გვ. 126. დვალაშვილი გ., ხანდოლიშვილი ლ. და სხვ., ჭიათურის მუნიციპალიტეტი, თბ., 2017. — გვ. 21. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს სსრ მუშათა და გლეხთა მთავრობის კანონთა და განკარგულებათა კრებული, 1937, №4. — გვ. 52. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
არშუშა (მრავალმნიშვნელოვანი)

არშუშა შეიძლება აღნიშნავდეს: არშუშა — ქართლის პიტიახში V საუკუნის 20-50-იან წლებში არშუშა (ქართლის ერისმთავარი) — ქართლის ერისმთავარი VII საუკუნის ბოლოს არშუშა პიტიახში — ქართლის ერთ-ერთი მთავარი VI საუკუნის 40-იან წლებში
ბიღა

ბიღა — სოფელი ჭიათურის მუნიციპალიტეტში (ქვაციხის თემის ტერიტორიული ორგანო), მდებარეობს მდინარე ბუჯის (ჩოლაბურის მარცხენა მდგენელი) მარჯვენა ნაპირზე. ზღვის დონიდან 520 მეტრი, ჭიათურიდან 23 კილომეტრი, ქუთაისიდან (თერჯოლის გავლით) — 50 კმ., თბილისიდან — 202 კმ. 2014 წლის აღწერის მონაცემებით სოფელში ცხოვრობს 367 ადამიანი. ბიღას ტერიტორიაზე არის წმ. გიორგის ეკლესია და მცირე ეკლესიის ნანგრევები სოფლის სასაფლაოზე. ასევე აქვეა საელიოს სალოცავი, სადაც მოსახლეობა 2 აგვისტოს აღნიშნავს ელიაობას. ენციკლოპედია „საქართველო“, ტ. 1, თბ., 1997. — გვ. 444. დვალაშვილი გ., ხანდოლიშვილი ლ. და სხვები, ჭიათურის მუნიციპალიტეტი, თბ., 2017, გვ. 16 ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
King Nothing

King Nothing — ამერიკული მძიმე მეტალ ჯგუფ მეტალიკის მეხუთე სინგლი და მეხუთე სიმღერა მათივე 1996 წლის სტუდიური ალბომიდან Load. სიმღერა აშკარა გადახვევაა მეტალიკის თრეშ სტილიდან და აერთიანებს უფრო როკ/მეტალ მიმდინარეობებს. სიმღერა იწყება ბას-გიტარის რიფით, რომელიც შემდგომში გადაიზრდება სიმღერის ძირითად რიფში. სინგლი King Nothing გამოვიდა აშშ-ში და მოიცავს საკონცერტო ვერსიას სიმღერისა Ain't My Bitch, რომლის სტუდიური ვარიანტი შესულია იმავე ალბომში, რომელშიც King Nothing. მალე სინგლს მოყვა მუსიკალური ვიდეოც. გიტარებიცა და ბას-გიტარაც აწყობილია Eb ტიუნინგზე. სიმღერის დასასრულს გავიგონებთ სიტყვებს „Off to never-never land“, რომელიც აღებულია მეტალიკის ერთ-ერთი ყველაზე ცნობილი სიმღერიდან Enter Sandman; მსგავსი სტრუქტურა აქვს მთლიანად სიმღერასაც. სიმღერა არის პიროვნებაზე, რომელიც შეპყრობილია ყველაფრის ფლობის შეგრძნებით. King Nothing-მა გაიჟღერა სოპრანოს კლანის მეორე სეზონის მეცხრე ეპიზოდში. აშშ-ის ჩარტებში სიმღერამ დაიკავა 90-ე ადგილი ბილბორდის საუკეთესო ასეულში მაშინ, როდესაც ცხელი მეინსტრიმული როკ ტრეკების ჩარტში მიაღწია მეექვსე ადგილს. სიმღერის დემოს ერქვა Load (შესაბამისად ალბომისა, რომელშიც შესულია იგი) და ჩაიწერა 1994 წლის 30 ნოემბერს ლარს ულრიხის სახლში მოწყობილ სტუდიაში Dungeon ჯეიმზ ჰეტფილდისა და ულრიხის მიერ. ოფიციალური მუსიკალური ვიდეო გადაიღეს სოლტ-ლეიკ-სიტიში 1996 წლის დეკემბერში, რომლის პრემიერაც 1997 წლის 17 იანვარს შედგა MTV-ზე. ვიდეოს რეჟისორია მეთ მაჰურინი. King Nothing ცოცხლად პირველად შესრულდა 1995 წლის 23 სექტემბერს, Arctic Circle შოუზე ჩრდილოეთ კანადაში, სიმღერებთან Ain't My Bitch და Until it Sleeps ერთად. სიმღერა შესრულდა ასევე ამერიკული მუსიკის დაჯილდოებაზე 1997 წლის 27 იანვარს. King Nothing - 5:28 Ain't My Bitch (საკონცერტო) ჯეიმზ ჰეტფილდი – წამყვანი ვოკალი, რიტმული გიტარა კირკ ჰემეტი – წამყვანი გიტარა ჯეისონ ნიუსტედი – ბასი, დამატებითი ვოკალი ლარს ულრიხი – დასარტყმელი საკრავები ↑ King Nothing Metallica.com. წაკითხვის თარიღი: 2011-06-15 ↑ 2.0 2.1 King Nothing / Ain't My Bitch. Amazon.com. წაკითხვის თარიღი: 2011-06-15 ↑ King Nothing. Last.fm. წაკითხვის თარიღი: 2011-06-15 ↑ King Nothing. Songfacts.com. წაკითხვის თარიღი: 2011-06-15 ↑ 5.0 5.1 5.2 King Nothing დაარქივებული 2008-10-06 საიტზე Wayback Machine. . Encyclopedia Metallica. წაკითხვის თარიღი: 2011-06-15 ↑ King Nothing CD Single. Cduniverse.com. წაკითხვის თარიღი: 2011-06-15 სიმღერის ტექსტი დაარქივებული 2009-06-11 საიტზე Wayback Machine. Metallica - King Nothing Music Video - E Tuning YouTube-ზე
ფარუკი (ეგვიპტე)

ფარუკ I (არაბ. فاروق الأول) (დ. 11 თებერვალი, 1920 — გ. 18 მარტი, 1965) — მუჰამად ალის დინასტიის მეათე წარმომადგენელი ასევე ეგვიპტისა და სუდანის ბოლოს წინა მეფე. მან მემკვიდრეობა მიიღო 1936 წელს მამამისისგან ფუად I-სგან. მისი სრული ტიტული იყო : „მისი უდიდებულესობა ფარუკ I, ღვთის წყალობა, მეფე ეგვიპტისა და სუდანისა, სუვერენული ნუბიისა, კორდოფანისა და დარფურისა“. ის 1952 წლის ეგვიპტის რევოლუციის დროს ჩამოაგდეს ტახტიდან. აიძულეს უარი ეთქვა ტახტზე თავისი ახალშობილი შვილის აჰმედ ფუადის სასარგებლოდ. რომელსაც ეწოდა მეფე ფუად II. ის გარდაიცვალა გადასახლებაში, იტალიაში. ვიკისაწყობში არის გვერდი თემაზე: ფარუკი (ეგვიპტე) Ashraf Pahlavi. Faces in a Mirror, Englewood Cliffs: Prentice-Hall, Inc., 1980 McLeave, Hugh. The Last Pharaoh: Farouk of Egypt, New York: McCall Pub. Co., 1970, 1969 ISBN 0-8415-0020-7.
ფენტეზი

ფენტეზი (ინგლ. Fantasy — ფანტაზია) — ლიტერატურული ჟანრი, რომელშიც სიუჟეტის ძირითად ელემენტად გამოყენებულია მაგია და სხვა ზებუნებრივი მოვლენები. ამ ჟანრის ბევრ ნაწარმოებში მოქმედება ხდება გამოგონილ სამყაროში, სადაც ჯადოქრობაა გავრცელებული. ასევე, ხშირად გვხვდებიან მითური არსებები (დრაკონები, ჯუჯები, ტროლები და სხვა). სამეცნიერო ფანტასტიკისგან განსხვავებით, ფენტეზი არ იძლევა შეუძლებელი მოვლენების ლოგიკურ (ან ფსევდო-ლოგიკურ) ახსნას. თუმცა, ამ ორ ჟანრს ბევრი რამ აქვს საერთო. პოპულარულ კულტურაში უფრო გავრცელებულია ფენტეზის მედივალისტური ფორმა, განსაკუთრებით ჯ. რ. რ. ტოლკინის ბეჭდების მბრძანებლის წარმატების შემდეგ. ფართო გაგებით, ფენტეზი მოიცავს ბევრი მწერლის, რეჟისორისა და მუსიკოსის ნამუშევრებს, უძველესი მითებიდან და ლეგენდებიდან თანამედროვე ნაწარმოებებამდე. ვიკისაწყობში არის გვერდი თემაზე: ფენტეზი The Fantasy Genre Children's Literature Classics Writing Fantasy: A Short Guide To The Genre
ქვრივი კაცების სახლები (პიესა)

ქვრივი კაცების სახლები (ინგლ. Widowers' Houses) — პიესა, დაწერილი გამოჩენილი ირლანდიელი დრამატურგის, ნობელის პრემიის ლაურეატის ჯორჯ ბერნარდ შოუს მიერ, 1892 წელს. ეს არის შოუს მიერ დაწერილი პირველი პიესა, რომლის პრემიერაც 1892 წელს, როიალტი თეატრში გაიმართა. პიესა თავდაპირველად 1885 წელს დაიწერა, ბერნარდ შოუსა და უილიამ არჩერის თანამშრომლობის შედეგად. თუმცა, პარტნიორები მალე დაშორდნენ, შოუმ უკვე არსებული პიესის რამდენიმე ფრაგმენტი შეცვალა, მას მესამე აქტი დაუმატა.. ეს პიესა, ორ სხვა პიესასთან ერთად, დაიბეჭდა შოუს კრებულში უსიამოვნო პიესები, რომელთაც უსიამოვნო იმიტომ ეწოდათ, რომ ისინი მიზნად არა აუდიტორიის გართობას არამედ მათი ყურადღების სოციალური პრობლემებისადმი მიმართვას ისახავდნენ. ↑ Styan, J Modern Drama in Theory and Practice: Realism and Naturalism pp. 57 (Cambridge University Press, 1981) ISBN 0-521-29628-5
ურალი (მდინარე)

ურალი (რუს.: Урал, ყაზახ.: Жайық,) — მდინარე რუსეთისა და ყაზახეთის ტერიტორიაზე. 1775 წლამდე ცნობილი იყო როგორც იაიკი. სათავეს იღებს ურალის მთების სამხრეთში და ჩაედინება კასპიის ზღვაში. მისი სიგრძე 2 428 კმ-ია და სიგრძით მესამე მდინარეა ევროპაში, ვოლგასა და დუნაის შემდეგ. ვოლგასთან ერთად, კასპიის ზღვაში ჩამდინარე ასევე ერთ-ერთი უდიდესი მდინარეა. ურალზე გადის ევროპისა და აზიის ტრადიციული საზღვარი. მდინარე ურალი, ენციკლოპედია ბრიტანიკა (ინგლისური)
თაბაგრები

თაბაგრები — სოფელი ჭიათურის მუნიციპალიტეტში (სარქველთუბნის თემი), მდებარეობს ჭიათურის პლატოზე. ზღვის დონიდან 620 მეტრი, ჭიათურიდან 10 კილომეტრი, ქუთაისიდან – 78 კმ., თბილისიდან – 186 კმ. ისტორიულ წყაროებში პირველად მოხსენიებულია XVIII საუკუნეში. სოფელში არის საჯარო სკოლა. სოფელში არის მანგანუმის საბადო. 2014 წლის აღწერის მონაცემებით სოფელში ცხოვრობს 586 ადამიანი. სოფელში მდებარეობს მთავარანგელოზის ეკლესია. სოფლის მიდამოებში კი რამდენიმე ბუნებრივი ღირსშესანიშნაობაა: ჯვარის მღვიმე, ჯუდისის მღვიმე, ღამურების მღვიმე, კალაპოტაკლდის მღვიმე, ზეხას მღვიმე, ღამეწიგნაკას მღვიმე, ნამძვლევიკლდის მღვიმე და სხვა. ენციკლოპედია „საქართველო“, ტ. 3, თბ., 2014. — გვ. 413. დვალაშვილი გ., ხანდოლიშვილი ლ. და სხვები, ჭიათურის მუნიციპალიტეტი, თბ., 2017, გვ. 29 ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ სსიპ საგანმანათლებლო და სამეცნიერო ინფრასტრუქტურის განვითარების სააგენტო[მკვდარი ბმული] ↑ Кавказскій календарь на 1912 годъ, Тифлись, 1911, стр. 205. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
Capitol Records

Capitol Records — ამერიკული ხმისჩამწერი ლეიბლი, რომელიც დაარსდა ლოს-ანჯელესში, ამჟამად კი ფუნქციონირებს ნიუ-იორკში, როგორც Capitol Music Group-ის ნაწილი. მისი ყოფილი შენობა, Capitol Tower, ლოს-ანჯელესის ერთ-ერთი ცნობილი ღირსშესანიშნაობაა. დაარსდა 1942 წელს. 1951 წელს შეიძინა ბრიტანულმა ხმისჩამწერი კომპანია EMI-მ. ლეიბლის მფლობელია Universal Music Group. შეგიძლიათ იხილოთ მედიაფაილები თემაზე „Capitol Records“ ვიკისაწყობში. ოფიციალური საიტი კანადური საიტი ბრიტანული საიტი Capitol-ის ისტორია ↑ Pop Chronicles the 40s: The Lively Story of Pop Music in the 40s. radioechoes.com (1994). ↑ Christopher Hawthorne (29 მაისი, 2011). „Critic's Notebook: Hollywood landmark at a crossroads“. Los Angeles Times. ციტირების თარიღი: 18 აპრილი, 2013. შეამოწმეთ თარიღის პარამეტრი |accessdate= და |date=-ში (დახმარება)
დარკვეთი

დარკვეთი — სოფელი ჭიათურის მუნიციპალიტეტში (ზოდის ადმინისტრაციული ერთეული). მდებარეობს ჭიათურის პლატოზე, მდინარე ჯრუჭულის (ყვირილის მარჯვენა შენაკადი) მარჯვენა მხარეს, ზღვის დონიდან 580 მეტრზე. ჭიათურიდან დაშორებულია 8 კმ-ით, ქუთაისიდან — 76 კმ-ით, თბილისიდან — 181 კმ-ით. სოფელში არის საჯარო სკოლა და საბავშვო ბაღი, გადის საჩხერე-ზესტაფონის საავტომობილო გზა. სოფლის მახლობლად არის დარკვეთის, სამგლეკლდის, ორმოების (კოჟების), სამელეკლდის, ძუძუანას მღვიმეები. სოფელს პირველად იხსენიებს იოჰან გიულდენშტედტი (XVIII ს.). 2014 წლის აღწერის მონაცემებით სოფელში ცხოვრობს 887 ადამიანი. მთავარი სტატია: დარკვეთის ეხი. სოფელ დარკვეთში ეხი გაითხარა 1968-1972 წლებში. გამოვლინდა 5 სხვადასხვა ფენა, რომლებშიც ნაპოვნია კაჟის, რიყის ქვისა და ბაზალტის შრომისა და ბრძოლის იარაღები, სამკაული, ძვლის ნაწარმი, კერამიკა, ჭურჭელი. სოფელში არის X–XI საუკუნეების მიჯნის ქართული ხუროთმოძღვრების ძეგლი — წმ. გიორგის ეკლესია. მთავარი სტატია: დარკვეთის წმინდა გიორგის ეკლესია. დარკვეთში მდებარეობს წმინდა გიორგის ეკლესია, რომელიც X–XI საუკუნეების მიჯნის ქართული ხუროთმოძღვრების ძეგლია. თავდაპირველად იგი ერთნავიანი ყოფილა, შემდეგ გარსშემოსავლელი მიუშენებიათ. ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია. დოლიძე ვ., ენციკლოპედია „საქართველო“, ტ. 2, თბ., 2012. — გვ. 327. დვალაშვილი გ., ხანდოლიშვილი ლ. და სხვები, ჭიათურის მუნიციპალიტეტი, თბ., 2017, გვ. 43 ნებიერიძე ლ., დასავლეთ ამიერკავკასიის ნეოლითი, თბ., 1972 ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II ↑ საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ. დაარქივებულია ორიგინალიდან — 2019-07-01. ციტირების თარიღი: 2021-01-01.
გალაკტიონის ხიდი

გალაკტიონის ხიდი — ხიდი ქალაქ თბილისში, მდინარე მტკვარზე, ვერის უბანში. აგებულია 1952 წელს (არქიტექტორი მიხეილ მელია, ინჟინერი გ. ჩომახიძე). ხიდმა ჩაანაცვლა აქ მანამდე არსებული ვერის ხიდი. ხიდი სამმალიანია, მოპირკეთებულია ალგეთის ბაზალტითა და ბოლნისის ტუფით. 1952-1990 წლებში ერქვა ელბაქიძის ხიდი, 1990-1999 წლებში — ვერის ხიდი. 1999 წელს მიენიჭა პოეტ გალაკტიონ ტაბიძის სახელი. 1880 წელს თბილისის თვითმმართველობამ 750 000 მანეთის საობლიგაციო სესხი აიღო. ამ ფულით სხვა სამუშაოებთან ერთად გათვალისწინებული იყო სამი — ორთაჭალის, ვერისა და მუხრანის — ხიდების აგება. გამგეობამ ნასესხები თანხიდან ვერის ხიდის ასაშენებლად 180 000 მანეთი გამოყო. მომავალი ხიდის მიმდებარე ტერიტორიაზე, მტკვრის ორივე მხარეს მდებარე მიწების მესაკუთრეები, ყორღანოვი და როტინოვი მიხვდნენ, რომ ხიდის აშენების შემთხვევაში მათი ნაკვეთების ფასი გაიზრდებოდა და ხელი შეუწყვეს ვერის ხიდის დაგეგმვასა და მშენებლობას. ქალაქის სათათბიროში დიდი დავა იყო იმის თაობაზე, თუ რომელი ხიდი უნდა აშენებულიყო უფრო ადრე, ვერის თუ მუხრანისა. ვერის ხიდის აქტიური მომხრე იყო ნიკო ნიკოლაძე, რომელიც ხედავდა, რომ ქალაქი ჩრდილოეთისკენ ვითარდებოდა, და სულ მალე ვერის ხიდის გარეშე მისი ნორმალური ფუნქციონირება შეუძლებელი იქნებოდა. ვერის ხიდის მნიშვნელობა განსაკუთრებით გაიზარდა ვერის დაღმართის გაჭრის შემდეგ. ამით უახლოესი კავშირი დამყარდა გოლოვინის პროსპექტს, ვერის უბანსა და რკინიგზის სადგურს შორის. ხიდის მშენებლობა დაიწყო 1883 წელს, ს. უმანსკისა და პ. ზამიატინის პროექტით. ხიდი 1885 წლის 10 თებერვალს გაიხსნა. ეს იყო ქვის ბურჯებზე გადებული სამმალიანი რკინის კონსტრუქცია. ხიდის სავალი ნაწილი ლითონის ფერმებზე მოწყობილ ფიცარნაგს წარმოადგენდა. მისი სიგანე 10 მეტრს არ აღემატებოდა. ხიდზე ტრანსპორტის გატარებისთვის დაწესებული იყო გადასახადი — 5 კაპიკი, რომელიც გაუქმდა 1915 წელს. XX საუკუნის შუა ხანებისათვის ხიდი ვეღარ აკმაყოფილებდა ქალაქის ამ ნაწილის გაზრდილ მოთხოვნებს. 1951 წელს დაიწყო ახალი სამმალიანი, ამჟამინდელი ხიდის მშენებლობა (არქიტექტორი მიხეილ მელია, ინჟინერი გიორგი ჩომახიძე), რომელიც 1952 წლის დეკემბერში დასრულდა. ბოლნისის ტუფითა და ალგეთის ბაზალტით მოპირკეთებული, საბჭოთა სიმბოლიკით მორთული ახალი ხიდი სტალინის სახელს ატარებდა. შემდეგ ეწოდა ელბაქიძის ხიდი, 1990 წელს ისტორიული სახელი „ვერის ხიდი“ დაუბრუნდა, 1999 წელს კი გალაკტიონის სახელი მიენიჭა. ძველი ვერა (ა. როინაშვილი) ძველი ვერა (დ. ერმაკოვი) გალაკტიონის ხიდი, 1971 ვიკისაწყობში არის გვერდი თემაზე: გალაკტიონის ხიდი სარალიძე, ა., „თბილისის ხიდები“, გვ. 17-18, „ტფილისის ჰამქარი“, თბილისი, 2012 კვირკველია, თ., ძველთბილისური დასახელებანი, გვ. 39. „საბჭოთა საქართველო“, თბილისი, 1985